شتە نامۆکان ٢ (ساوندتراک)
ئەلبومی ساوندتراکی دووەم وەرزی زنجیرەی نێتفلیکسی شتە نامۆکان، ناونراو بە شتە نامۆکان ٢، لە ٢٠ی تشرینی یەکەمی ٢٠١٧ بە دیجیتاڵی بڵاوکرایەوە، لەڕێی کۆمپانیای تۆمارکردنی لەیکشۆر و ئینڤادا. وەک وەرزی پێشوو، ساوندتراکەکە لەلایەن کایڵ دیکسن و مایکڵ ستێینی باندی سوورڤایڤەوە سازکرابوو. ئەلبومەکە بەشێوەی جەستەییش بڵاوبوویەوە وەک سی دی، ڤاینڵ، و کاسێت، ساڵێک دوای بڵاوبوونەوەی بەشێوەی دیجیتاڵی.

ئاواز دانان 
دەربارەی ئاواز دانانی ساوندتراکەکە، دیکسن و ستێین پێکەوە وتیان کە وەرزەکە «شێوازی نوێی ئاواز دانان نیشان دەدات، لەھەمانکاتدا جۆرە کۆنەکان دەژیێنێتەوە لەکاتی پێویستدا … ئێمە ئاوازی نوێمان دروستکردووە کە پێویستن بۆ یارمەتیدانی چیرۆکەکە، بەڵام ھێشتا ویستوومانە کە وەک وەرزی یەکەم بمێنێتەوە.» دووانەکە پێشتریش وتبوویان کە ئامێری نوێیان کڕیوە بۆ تاقیکردنەوەی زیاتر و جیاوزای لەکاتی ئاواز داناندا.

پێشوازی ڕەخنەیی 
یەکەم تراکی ئەلبومەکە، «ڕۆیشتن بەناو ھۆکینسدا»، پێش ئەلبومەکە لە ١٢ی تشرینی یەکەمی ٢٠١٧ بڵاوکرایەوە. کێڤن لۆزانۆی پیچفۆڕک تراکەکەی ستیاشکرد، و وتی کە «ڕووناک و دڵگیرە» و «سەرەڕای سادەیییەکەی کاریگەرە»، و سەرنجی ئەوەیدا کە «دەنگە دیارەکانی گۆرانییەکە باشترکردنی شێوازەکەیان دەردەخات … کەشە ڕۆمانسی و پیاھەڵدەرانەکەی گۆرانییەکە دیمەنەکی کە بۆی دانراوە ئاسان دێنێتە پێش چاو: ڕۆژێکی جوان لە شارۆچکەیەکدا، شەقامەکان بە تیشکی خۆر داشۆراون، منداڵەکان پاسکیلەکانیان لێدەخوڕن، و ترس لە دوورەوە چاوەڕێیە.» ڕانداڵ کۆڵبێرنی کۆنسکوێنس ئۆف ساوندپێی وابوو کە «ئاوازە سادەکەی کەشێکی دڵپڕ و پاییزانەی خستووەتەڕوو.»، لەکاتێکدا ئەڵایەس لەیتی ڕۆڵینگ ستۆن بە «جوان» و «مەزن» ستیاشی کرد.

پێڕستی تراکەکان

خشتەکان 
لە ویلایەتە یەکگرتووەکانی ئەمریکا، ئەلبومەکە ٦٬٠٠٠ یەکەی لێفرۆشرا لە یەکەم ھەفتەی بڵاوبوونەوەی.

سەرچاوەکان 

مۆسیقای شتە نامۆکان